Europa-Parlamentets afgørelse

af 6. juli 2000

om afslutning af regnskaberne vedrørende gennemførelsen af Den Europæiske Unions almindelige budget for regnskabsåret 1998

(2000/547/EF, EKSF, Euratom)

EUROPA-PARLAMENTET,

der henviser til Den Europæiske Unions almindelige budget for regnskabsåret 1998,

der henviser til forvaltningsregnskab og balance vedrørende budgettransaktionerne for regnskabsåret 1998(1),

der henviser til Revisionsrettens årsberetning for regnskabsåret 1998 (C5-0266/1999)(2) og til dens særberetninger, samt institutionernes svar,

der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (C5-0266/1999)(3),

der henviser til Rådets henstilling af 13. marts 2000 (C5-0154/2000),

der henviser til sin afgørelse af 13. april 2000 om udsættelse af afgørelsen om decharge for gennemførelsen af Den Europæiske Unions almindelige budget for regnskabsåret 1998,

der henviser til EKSF-traktaten, særlig artikel 78g,

der henviser til EF-traktaten, særlig artikel 276,

der henviser til Euratom-traktaten, særlig artikel 180b,

der henviser til forretningsordenens artikel 93 og bilag V,

der henviser til betænkning fra Budgetkontroludvalget (A5-0190/2000),

der henviser til, at det i medfør af EF-traktatens artikel 275 er Kommissionen, der har ansvaret for udarbejdelsen af regnskaberne

1. konstaterer, at de anslåede indtægter for regnskabsåret 1998 og de endeligt godkendte betalingsbevillinger beløb sig til:

>TABELPOSITION>

2. tager med hensyn til forpligtelsesbevillingerne følgende beløb til efterretning:

>TABELPOSITION>

3. tager følgende tal til efterretning, som Kommissionen har udarbejdet, med henblik på afslutningen af regnskaberne for regnskabsåret 1998:

>TABELPOSITION>

4. tager følgende tal til efterretning, som Kommissionen har udarbejdet, med henblik på den konsoliderede balance:

AKTIVER

>TABELPOSITION>

PASSIVER

>TABELPOSITION>

5. erinder om, at tallene i de konsoliderede forvaltningsregnskab ifølge Revisionsrettens ovennævnte erklæring er behæftet med en række fejl og mangler:

a) for lav værdiansættelse af formuegoder, herunder navnlig bygninger, på ca. 540 mio. ECU

b) for høj værdiansættelse af nettoomfanget af udestående fordringer på ca. 1000 mio. ECU navnlig som følge af en for høj evaluering af beløb, som burde inddrives for ikke indbetalte told- og landbrugsafgifter

c) for lav værdiansættelse af kassebeholdninger og krav på mindst 600 mio. ECU, fordi visse bankindeståender eller forskud til tredjemand, som arbejder for Kommissionen, ikke fremgår af balancen

d) ukorrekte eller utilstrækkelige oplysninger om forskuds- eller afdragsbetalinger pr. 31. december 1998

e) for høj værdiansættelse af de fortsat gældende forpligtelser på ca. 660 mio. ECU

f) ikke-angivelse af visse forpligtelser (mindst 352,7 mio. ECU) og potentielle forpligtelser (mindst 2794 mio. ECU)

6. godkender regnskabsafslutningen vedrørende gennemførelsen af det almindelige budget for regnskabsåret 1998

7. pålægger sin formand at sende denne afgørelse til Rådet, Kommissionen, Domstolen, Revisionsretten og Den Europæiske Investeringsbank og at sørge for, at den offentliggøres i De Europæiske Fællesskabers Tidende (L-serien).

Julian Priestley

Generalsekretær

Nicole Fontaine

Formand

(1) EFT C 350 af 3.12.1999, s. 1.

(2) EFT C 349 af 3.12.1999.

(3) EFT C 349 af 3.12.1999, s. 168 og 169.